उस की बॉडी लेंग्वेज को पढना वह क्या करता है, देखना वह क्या बोलता है, देखना
यदि कोई पुरुष आप की तरफ आकर्षित है, तो ऐसी सम्भावना की जा सकती है कि आप उसे किसी कमरे में कभी ना कभी आप की ओर घूरते हुए पाएँगी। बेशक, आप को जबरदस्ती बहुत ज्यादा प्रयास कर के, उसे अपनी ओर घूरता हुआ पकड़ने की जरूरत नहीं है, नहीं तो उसे लगने लगेगा कि आप ही उस कि तरफ घूर रही हैं (और जो आप सच में कर रही हैं)। यदि आप उस की ओर देखती हैं, और वह भी आप की नजरें पकड़ कर रखता है, तो शायद वह आप की तरफ आकर्षित है। यदि वह एकदम से कहीं और देखने लगे या ज़रा सा शर्माता हुआ प्रतीत हो, तो फिर यह आप के लिए और भी अच्छा संकेत है। यदि आप अपनी ऑंखें उस पर टिकाए रखती हैं और उस की आँखें आप की ओर निरंतर रूप से कुछ इस तरह से घूरती हैं, कि आप शरमा जाती हैं, तो वह शायद आप की ओर आकर्षित है और आप से और भी कुछ चाहता है। बेशक, यदि वह बहुत ज्यादा शर्मीला है, तो वह कुछ समय के लिए आप की ओर से अपनी नजरें हटा लेगा, लेकिन यदि वह आप की ओर कुछ और समय के लिए नजरें टिकाए रखता है, तो यही सम्भावना की जाती है कि वह आप की ओर आकर्षित है। यदि कोई इन्सान आप की ओर दिलचस्पी रखता है, तो फिर भले ही सांकेतिक रूप से -- या स्पष्ट रूप से -- आप के कुछ बोलते समय उस के शरीर को आप की ओर झुकाता है। यह सारे ही आकर्षण के बहुत ही सामान्य नियम हैं। यदि वह आप को पसंद करता है, तो वह आप की तरफ अपने कंधे, अपने चेहरे अपनी भुजाएँ और अपने शरीर को आप कि तरफ झुकाने का प्रयास करेगा। यदि वह आप से दूर जाता है या आप की ओर कम रुझान रखता है, तो शायद वह आप की ओर आकर्षित नहीं है। यदि आप उसे उस की शर्ट के बटन्स के साथ खेलते हुए, शरमाते हुए, नाखून पकड़ते हुए, या फिर टेबल पर रखी हुई चीज़ों के साथ में खेलते हुए पाते हैं, तो यहाँ पर सम्भावना ऐसी ही की जाती है, कि वह ये सब कुछ सिर्फ इसलिए कर रहा है, क्योंकि वह आप को पसंद करता है। ये सारे ही बेचैनी के संकट हैं और यदि आप उसे ज़रा सा भी बेचैन कर पा रही हैं, तो बिलकुल, वह आप के सामने सामान्य रूप से कहीं ज्यादा बेचैन इसलिए भी होगा, क्योंकि वह आप की मौजूदगी को लेकर उत्साहित है। यदि वह सच में आप की ओर आकर्षित है, तो वह आप को छूने के हर एक बहाने को ढूंढेगा। इस का मतलब, जब आप किसी कमरे में आती हैं, तो आप की पीठ पर हलके से हाथ रखता है, वह आप के कंधे पर या हाथों पर हल्के से थपथपाता है, या फिर वह आप के इतने करीब खड़े होता है कि आप के हाथ या पैर उस के स्पर्श में आएं और वह वहां से कहीं भी न जा रहा हो, तो वह आप को पसंद करता है। हो सकता है कि वह आप के करीब आने के लिए, आप के चेहरे पर आने वाले बालों को हटाने तक की कोशिश करेगा। देखें क्या उस के होंठ, हल्की सी दूरी पर हैं। यह भी आकर्षण के ही संकेत हैं। यदि वह आप की ओर आकर्षित होगा तो जब कभी भी आप उस की ओर नजरें डालेंगी या उस से बातें करेंगी तो उस के होंठ, एक-दुसरे से ज़रा से दूर नजर आएंगे। देखें यदि आप के बोलते वक़्त उस की नाक हल्की सी फूल जाती है। देखें जब आप दोनों एक-दूसरे से बातें करते हैं, तो उस की आइब्रो हल्की सी उठी हुई नजर आतीं हैं। आप जब कभी भी उस से बात करते हैं, तो उस का चेहरा हल्का सा खुला हुआ पाया जाता है, तो ये सारे ही संकेत बस यही बताते हैं, कि वह आप को सच में पसंद करता है। यदि आप खड़ी हुई हैं, तो उस के सिर, कंधे और पैरों की ओर ध्यान दें, यदि ये आप कि ओर झुके हुए से नजर आते हों। यदि कोई इन्सान आप की ओर आकर्षित है, तो यह आप को यह दर्शाने का कि आप वह आप के करीब आना चाहता है, उस का अपना तरीका है। यदि वह किसी और तरफ देखता है, उस के पैर आप की तरफ नहीं हैं, तो फिर वह आप की ओर रोमांटिक तरीके से नहीं देखता और शायद आप में कोई दिलचस्पी भी नहीं लेता। क्या वह आप के लिए कॉफ़ी ले कर आता है? अप को घर तक छोड़ने जाता है? यदि वह एक अच्छा और सामाजिक व्यक्ति है, तो फिर शायद उस के मन में ऐसा कुछ भी नहीं है, और वह ये सब कुछ अपने व्यवहार के अनुसार करता है। यदि वह सच में आप की तरफ आकर्षित होगा तो अपने द्वारा की जा रही इन सारी चीज़ों के बदले आप के एक धन्यवाद के अलावा भी कुछ और चाहता हो। क्या वह घर के काम से लेकर बाहर तक के काम के लिए आप को मदद करने के लिए पूछता है? क्या वह आप के लिए बस इसलिए खाना बनाता है, क्योंकि आप का दिन बहुत लम्बा गुजरा है और आप बहुत थक गई हैं? यदि वह हर समय आप के आसपास रहने की कोशिश करता है और बस किसी भी तरह से आप के करीब आने के तरीके खोजता है, तो उस के आप की तरफ आकर्षित होने कि सम्भावना मानी जा सकती है। यदि कोई भी इन्सान किसी लड़की कि तरफ आकर्षित होगा, तो वह उस लड़की पर हर तरह से अपनी छाप छोड़ने की कोशिश करेगा। फिर भले ही इस के लिए उसे कुछ गंभीर ही क्यों ना करना पड़े, और उसे किसी भी तरह की चोट लगने कि सम्भावना ही क्यों ना हो, तो भी वह ये सब कुछ करेगा और चाहेगा कि चोट लगने पर आप उस की देखभाल करें। यदि वह सामान्य तौर पर किसी भी तरह का जोखिम भरा काम नहीं करा, लेकिन आप के सामने वह जोखिम लेने से भी नहीं घबराता, तो सम्भावना तो यही की जाती है, कि वह ये सब सिर्फ आप का ध्यान उस की तरफ केन्द्रित करने के लिए कर रहा है। देखें, क्या वह जोखिम भरा काम करने के बाद फ़ौरन ही आप की ओर देखता है या आप की ऑंखें अपनी ओर करने का प्रयास करता है -- यदि ऐसा है, तो फिर वह ये सब सिर्फ आप की प्रतिक्रिया पाने की कोशिश कर रहा है। कोई भी लड़का किसी भी ऐसी लड़की के साथ फ्लर्ट नहीं करता, जिस की ओर वह दिलचस्पी ही न रखता हो। यदि कोई लड़का आप से फ्लर्ट करता है, तो फिर शायद वह आप को जांचने की कोशिश कर रहा है कि क्या आप के मन भी उस के लिए कोई भावना है या नहीं। शायद हानिरहित फ्लर्टिंग, उस के अन्दर मौजूद अस्वीकृति के डर को एक आवरण देने के लिए इस्तेमाल किया जाता है। ध्यान दें, क्या वह आप के आसपास मस्ती-मजाक करता है या फिर आप को मजाकिया ढंग से परेशान करता है और आप को हँसाना उसे अच्छा लगता है।  पहले इस बात कि पुष्टि जरुर कर लें, कि वह हर एक लड़की के साथ में फ्लर्ट करने वाला लड़का तो नहीं है। यदि वह एक बहुत पुराना फ्लर्ट है, बहुत समय से फ्लर्ट करते आ रहा है, तो फिर इस का ऐसा कोई मतलब नहीं निकलता कि वह सिर्फ आप के साथ ही फ्लर्टिंग करता है या अन्य किसी के साथ कभी भी फ्लर्ट नहीं करता। जब आप अपने सहकर्मियों के साथ लंच करते हैं या कॉफ़ी पीते हैं, तो क्या वह नाखुश नजर आता है? क्या वह आप के आसपास रहने वाले लोगों की निगरानी करता है? यदि आप का कोई एक पुरुष मित्र है, तो क्या वह अक्सर आप के उस मित्र की आलोचना करता है? उस की यह जलन आप को हर समय देखने नहीं मिलेगी, लेकिन यदि वह आप से और आप के इस पुरुष मित्र से सच में ईर्ष्या करता है, तो शायद वह आप को अपनी ईर्ष्या दर्शाने के लिए, आप से दूर-दूर रहेगा।  अपनी जलन या ईर्ष्या दर्शाने के मामले में हर एक इन्सान अलग होता है, लेकिन यदि आप उस की जलन को महसूस कर पा रही हैं, तो यह उस के आप की तरफ आकर्षित होने का एक बहुत बड़ा संकेत है। यदि वह आप को फूल या फिर ऐसी कोई चीज़ देता हो, जो आप को हँसाती हो, तो यह भी उस का आप की ओर आकर्षित होने का एक बहुत बड़ा संकेत है। और फिर भला कोई क्यों आप का दिन और भी अच्छा बनाने के लिए आप को उपहार ला कर देगा ? हो सकता है, कि वह आप को यह दर्शाने के लिए की यह उपहार उस के लिए इतना कोई मायने नहीं रखता, और यदि आप इसे अस्वीकार भी कर देंगी तो उसे कोई फर्क नहीं पड़ता, उपहार देते वक़्त बहुत ही सामान्य रूप से प्रतिक्रिया देगा, लेकिन सच में वह ये सब कुछ सिर्फ और सिर्फ इसलिए कर रहा है क्योंकि वह आप को पसंद करता है! क्या वह आप के लिए कार का दरवाजा, कमरे का दरवाजा खोलता है और आप के बैठने के लिए कुर्सी खिसकाता है, आप को अपना कोट देता है, या आप के आसपास रहकर इसी तरह के अन्य सभ्यता भरे या उदारता भरे काम करता है, तो सम्भावना है कि वह आप की तरफ आकर्षित है और आप से कुछ और ज्यादा चाहता है। सुनिश्चित कर लें कि वह ऐसा हर एक महिला के सामने तो नहीं करता। यदि वह अपने बालों के साथ खेलता है, अपने कपड़ों से कचरा हटाता है, अपनी शर्ट के साथ कुछ करता है, अपने जूतों से गंदगी हटाता है, या फिर बस किसी भी तरह से आप के सामने बस अच्छा दिखने का प्रयास करता है, तो यह भी उस के आप की तरफ आकर्षित होने का एक बड़ा संकेत है। यदि आप उसे अपने सामने अपने कपड़ों को लेकर अपने दिखावे को लेकर कुछ ज्यादा ही सजग पाते हैं, या फिर जब कभी भी आप उस के सामने जाती हैं, तो अपने लुक्स की ओर और भी ज्यादा ध्यान देता है, तो वह सच में आप को लेकर गंभीर है। सच में! अध्ययनों के मुताबिक, जब कभी भी कोई लड़का किसी ऐसी लड़की के साथ में चलता है, जिस की ओर वह आकर्षित है, तो वह उस की गति की बराबरी करने के लिए, अपनी चलने की गति को लड़की की गति के अनुसार कम या बढ़ा देता है। जब यही लड़का किसी और ऐसी लड़की के साथ में चलता है, जिसे वह सिर्फ अपना मित्र मानता है, तो फिर वह उस कि गति से बराबरी करने की कोई कोशिश नहीं करेगा। तो अब अगली बार जब भी आप अपने क्रश के साथ में चलें, तो उस की चलने की गति की ओर ध्यान दें! क्या आप ने कभी ऐसा सुना है, कि वह आप के मीतों से आप के बारे में पूछ रहा हो? क्या उस ण कभी आप के बॉयफ्रेंड के बारे में कुछ पूछा है? यदि ऐसा है, तो फिर वह आप की ओर स्पष्ट रूप से आकर्षित है। लेकिन आप के बिना किसी से पूछे, इस बात को समझ पाना बेहद मुश्किल है, क्योंकि आप भी लोगों से उस के बारे में इसलिए पूछ रहे हैं, क्योंकि आप खुद ही उसे पसंद करती हैं। लेकिन यदि आप उसे अपने बारे में लोगों से बातें करते हुए पाते हैं, तो इस का मतलब बिलकुल यही निकलता है, कि वह आप को पसंद करता है। हो सकता है कि वह आप की तरफ इतना ज्यादा आकर्षित हो, कि उस दिन की शुरुआत आप की बातों के साथ होती हो और इस का अंत भी बस आप की ही बातों में, वह किसी न तरह बस आप की बातें करता हो। इस तरह के प्यारे व्यवहार की जड़ उस का आप के प्रति आकर्षण है, जो इतना ज्यादा बढ़ चुका है, कि वह अपने मुंह से निकलने वाली बातों तक को नियंत्रित नहीं कर पा रहा। हो सकता है कि वह अपने इतने ज्यादा बोलने के लिए माफ़ी भी मांगे या फिर बोले, "मुझें नहीं मालूम मैंने तुम्हें ये सब क्यों बोला"  बस इसलिए क्योंकि शायद उसे ऐसा लग रहा है, कि वह आप के सामने वेवकूफ नजर आ रहा है। यदि वह आप की ओर आकर्षित है, तो वह आप के सामने अपनी कुछ ऐसी व्यक्तिगत बातें रख रहा होगा, जो शायद वह किसी और से कभी ना कहता हो। ऐसा इसलिए क्योंकि वह आप को जानना चाहता है, और चाहता है कि आप भी उस के बारे में जानें। यदि वह आप के सामने खुलता हुआ नजर आए या फिर कुछ ऐसा कहता हुआ पाया जाए कि, "मैंने ऐसा आज से पहले किसी को भी नहीं बताया" या "ऐसा हुए करीब एक साल हो गए और मैं इसे आज सामने ला रहा हूँ," तो उस के ऐसा करने का सिर्फ एक ही कारण है कि वह आप की ओर आकर्षित है, और चाहता है कि आप उस के बारे में जानें। अध्ययनों की मानें तो, ऐसा देखे गया है कि कोई भी पुरुष किसी लड़की के सामने अपनी आवाज कम कर के इसलिए बात करता है क्योंकि वह उसे पसंद करता है। तो अब अगली बार जब भी आप दोनों के बीच में बातें हों, तो उस की आवाज को जरुर जाँचने की कोशश करना। उस के अन्य लोगों से बात करने के तरीके को सुनें, और फिर उस की तुलना अपने साथ बात करने के तरीके से करें। यदि आप को अंतर महसूस हो सका, तो सम्भावना यही है कि वह आप की ओर आकर्षित है! ऐसा नहीं है कि वह आप के सामने आ खड़े हो कर बोलेगा, "तुम बहुत हॉट हो। और मैं तुम्हें बहुत पसंद करता हूँ।" हालाँकि, हो सकता है कि वह आप की ओर अपने आकर्षण को दर्शाने के लिए आप की और भी ज्यादा सांकेतिक तारीफें कर सकता है। वह ऐसा भी बोल सकता है, कि तुम्हारे बालों का रंग बेहद अलग है, तुम्हारी हँसी बहुत अच्छी है, या फिर उसे लगता है कि आप हमेशा अच्छे मूड में रहती हो और उसे आप की यह अदा बहुत पसंद है। ध्यान दें यदि आप को ऐसे ही बहुत सारी तारीफें सुनने को मिल रही हैं -- तो शायद वह आप को और भी कुछ बताना चाह रहा हो। यदि आप की ओर आकर्षित होगा, तो वह आप को अपने सामान्य से कहीं ज्यादा हँसता होगा। आप बस इतना बोलेंगी कि यह बहुत मजाकिया था, और वह हंसने लगेगा या फिर यदि आप ऐसा कुछ बोलेंगी कि वह कोई इतना ज्यादा भी मजाकिया नहीं था, तब भी वह सिर्फ इसलिए हँसना शुरू कर देगा क्योंकि वह अपने ऊपर शर्मिंदा है। ये सारे ही इस ओर इशारा करते हैं, कि वह आप की ओर आकर्षित है।  वहीँ दूसरी ओर, हो सकता है कि वो आप के किसी अच्छे मजाक पर भी सिर्फ इसलिए न हँसे क्योंकि वह ज्यादातर समय बस इसी बात को लेकर चिंता करने में व्यस्त हो कि न जानें उस की किसी प्रतिक्रिया को आप क्या समझेंगी!
देखें यदि वह आप की ओर घूरता हुआ दिखाई दे: देखें यदि आप उसे अपनी ओर देखते हुए पकड़ सकें: देखें, यदि वह बात करते वक़्त आप की ओर अपने शरीर को झुका कर रखता है: देखें यदि वह आप के आसपास बहुत ज्यादा चंचलता से पेश आता है: देखें यदि वह आप को छूने के बहाने ढूंढता है: देखें यदि आप से बात करते हुए उस का चेहरा "खुला रहता" है: देखें यदि वह आप की ओर केन्द्रित है: देखें, क्या वह आप के लिए कुछ करता है: देखें, क्या वह आप के आसपास रहने का कोई बहाना ढूंढता है: देखें, क्या वह आप के सामने अजीब बिहेवियर या शॉकिंग (shocking) बातें करता है: देखें, क्या वह आप के साथ फ्लर्ट करता है: देखें, क्या वह आप को अन्य लडकों के साथ में देखकर ईर्ष्या करता है: देखें, यदि वह आप को कुछ छोटे-मोटे उपहार देता हो: देखें क्या वह आप के सामने एक सभ्य पुरुष की तरह व्यवहार करता है: देखें यदि वह आप के आसपास खुद को व्यवस्थित करता है: देखें क्या वह आप के जितनी ही गति से चलता है: देखें, यदि वह आप के बारे में पूछता है: देखें, कहीं वह आप के आसपास घूमता ही तो नहीं रहता है: देखें, यदि वह आप के सामने खुल कर पेश आता हो: देखें क्या वह आप से धीमी आवाज में बात करता है: देखें यदि वह हमेशा ही सांकेतिक रूप से आप की तारीफ करता हो: देखें यदि वह आप के आसपास बिना किसी कारण, कुछ ज्यादा ही हँसता हो:
https://www.wikihow.com/Know-when-a-Man-Is-Attracted-to-You https://www.wikihow.com/Know-when-a-Man-Is-Attracted-to-You https://www.wikihow.com/Know-when-a-Man-Is-Attracted-to-You
Reading His Body Language Seeing What He Does Seeing What He Says